КОМИ РЕСПУБЛИКАСА ПРАВИТЕЛЬСТВОЛÖН ШУÖМ

**«Коми Республиканскöй психиатрическöй больнича» государственнöй учреждение выль ног котыртöм да «Коми Республикаса государственнöй учреждение лыддьöг вынсьöдöм йылысь, кöнi организационно-методическöя веськöдлö, уджсö координируйтö да уджсö олöмö пöртöм бöрся видзöдö Коми Республикаса йöзлысь дзоньвидзалун видзан министерство» Коми Республикаса Правительстволöн 2006 во июль 18 лунся 181 №-а шуöмö вежсьöм пыртöм йылысь**

Коми Республикаса Правительство шуис:

1. Котыртны выль ног «Коми Республиканскöй психиатрическöй больнича» государственнöй учреждение сыкöд «Психотерапевтическöй шöрин» Коми Республикаса государственнöй учреждение öтлаалöмöн.

2. Коми Республикаса йöзлысь дзоньвидзалун видзан министерстволы 2009 вося ноябр 1 лунöдз:

Коми Республикаса эмбур агентствокöд öтув законодательство серти нуöдны тайö шуöмлöн 1 пунктын индöм учреждение выль ног котыртöмкöд йитчöм колана юридическöй удж;

колана ногöн Коми Республикаса эмбур агентствокöд сёрнитчöмöн лöсьöдны учреждение учредитан документъяс тайö шуöм серти.

3. Пыртны «Коми Республикаса государственнöй учреждение лыддьöг вынсьöдöм йылысь, кöнi организационно-методическöя веськöдлö, уджсö координируйтö да уджсö олöмö пöртöм бöрся видзöдö Коми Республикаса йöзлысь дзоньвидзалун видзан министерство» Коми Республикаса Правительстволöн 2006 во июль 18 лунся 181 №-а шуöмö татшöм вежсьöм:

Коми Республикаса государственнöй учреждение лыддьöгын, кöнi организационно-методическöя веськöдлö, уджсö координируйтö да уджсö олöмö пöртöм бöрся видзöдö Коми Республикаса йöзлысь дзоньвидзалун видзан министерство, мый вынсьöдöма шуöмöн (содтöд):

22 позиция киритны.

4. Тайö шуöмсö олöмö пöртöм бöрся видзöдны Коми Республикаса Юралысьöс вежысь К.Ю.Ромадановлы.

Коми Республикаса Юралысь В.Торлопов

Сыктывкар

2009 вося август 11 лун

234 №

Кузнецова, 1639 пас